钦定古今图书集成/理学汇编/经籍典/第139卷 > 《汉韩婴诗外传三》 > 《卷阿》
## 钦定古今图书集成/理学汇编/经籍典/第139卷 > 《汉韩婴诗外传三》 > 《卷阿》

孔子行，简子将杀阳虎，孔子似之，带甲以围。孔子舍。
子路愠怒，奋戟将下。孔子止之曰：“由何仁义之寡裕
也！夫《诗》《书》之不习，《礼》《乐》之不讲，是丘之罪也。若吾非
阳虎，而以我为阳虎，则非丘之罪也，命也，我歌子和。”
若子路歌，孔子和之，三终而围罢。《诗》曰：“来游来歌”，以
陈盛德之和，而无为也。